Vaivara raudteejaam

Vaivara raudteejaam on raudteejaam Ida-Virumaal Narva-Jõesuu linnas Vaivaras. 

Jaamas peatuvad Elroni reisirongid liinil Tallinn–Narva.

Perroonid
Vaivara raudteejaamas asusid varem kaks madalat perrooni pikkusega 350 m ja 400 m.AS Eesti Raudtee raudteerajatistel teostatavad operatsioonid 

Nende asemel avati 2014. aastal uus lühike teedevaheline (35 m) ooteplatvorm, mille tõttu toimub väljumine ja sisenemine rongi ainult läbi C-ala.

Ajalugu
pisi|vasakul|Vaivara raudteejaam ja esimene jaamahoone aastal 1874. Foto autor: Charles Borchardt
pisi|Vaivara jaam aastal 2020
Raudteejaam rajati aastal 1870. seoses laiarööpmelise Tallinna–Narva raudteega.TAPA - NARVA; Eesti Raudteeajaloo Selts

Raudtee tulek tõi olulisi muudatusi Vaivara majandus- ja kultuuriellu. Peterburist algas puhkajate massiline vool Vaivarasse suvitama ning asula elanikkond kasvas.Vaivara vald - ajaloost

Jaama lääneküljel asuvad tänini 1960. aastal rajatud Sillamäe−Vaivara−Viivikonna maantee viadukti jäänused, mis suleti 1985. aastal seoses kokkupõrkega viadukti alt läbisõitnud raudteekraanaga. Viadukti asemele rajati järgmisel aastal möödasõiduteena raudteega samatasapinnaline raudteeülesõit. 2020. aastal sai teatavaks uudis, et riik plaanib 2024. aastaks viadukti taastada."34 aastat tagasi lõhutud Vaivara viadukt taastatakse nelja aasta pärast"; Põhjarannik, nr. 29, 12. märts 2020 (DIGAR) 2024. aastal aga plaanist loobuti.Liiga kallis: riik loobus Vaivara raudteeviadukti taastamisest; Põhjarannik, 29. oktoober 2024

Vaivara jaamast hargneb praeguseks kaks olulist tööstusraudtee haru, millest põhjasuunas kulgev raudtee suundub Sillamäele (vt Sillamäe kaubajaam) ja lõunasuunaline Eesti soojuselektrijaama (vt Enefit Kaevandused), Viivikonda ning teistesse Ida-Virumaa tööstuspiirkondadesse, mida kasutatakse valdavalt põlevkivi ja põlevkivi saaduste veoks.

Vaivara naaberjaam Tallinna suunal on Oru ja Narva suunal Auvere raudteejaam.

Kuni 2010. aastani oli Oru–Vaivara raudteelõik kahe peateega.I tee Vaivara ja Oru vahel; YouTube-i video

Vaivara jaamas asub 6 rööpapaari ja 17 pööretVaivara jaama tehnokorraldusakt; AS Eesti Raudtee, samuti võib jaamas toimuda ka kaupade rongidele ning neilt maha laadimine.

Jaamahoone
pisi|vasakul|Vaivara stalinistlik jaamahoone
Vaivara esimene jaamahoone ehitati tüüpprojekti järgi sarnaselt Paldiski, Keila, Aegviidu jt jaamahoonetega. Hooneid iseloomustas madal viilkatus ning asümmeetriline pikifassaad, mille kõrgem viiluga keskosa jagas maja ühe- ja kahekorruseliseks tiivaks. Teises maailmasõjas hoone hävis ning selle asemele ehitati 1952. aastalEhitustööd Vaivara jaamas; Eesti Raudteelane : Eesti Raudtee Valitsuse ja Ametiühingu Vabariikliku Komitee häälekandja, nr. 89, 1. august 1952 (DIGAR) uus stalinistlik kivist jaamahoone (analoogne Sonda jaamahoonega), mis võeti kasutusele 1953. aastal.
Jaamahoone keskteljel domineerib keskne klaasitud kaarava, mida raamib profileeritud sillus lukukiviga. Samuti on tolle ajastu uusklassitsistlikele jaamahoonetele iseloomulik sümmeetriline külgfassaad ja kõrgendatud keskviil, mis paikneb kohakuti endise ootesaaliga. 
Hoone tiibades paiknesid erinevad ametiruumid jaamatöötajatele. Hoone arhitektuurile lisab veel kummalise arhailise noodi poolkelpkatus.

Hoone kuulub AS Eesti Raudteele ja on praegu kasutuseta.Mehis Helme "Eesti Raudteejaamad" (Tänapäev 2003) Lähitulevikus plaanib omanik hoone rekonstrueerida ja taas kasutusele võtta.Vaivara jaamahoone rekonstrueerimise projekteerimine; Riigihangete register

Reisirongiliiklus
pisi|Vaivara jaama perroon
Vaivaras peatuvad Elroni reisirongid liinil Tallinn-Narva. 

Kuni 27. maini 2012 peatusid reisirongid Vaivara ja Narva vahel ka Auvere ja Soldina raudteejaamas.

Viited

 Välislingid 

 YouTube-i video: Rongiliiklus Vaivaras
 Infot jaama kohta; fotod (vene keeles)

Kategooria:Eesti raudteejaamad
Kategooria:Balti raudtee